Ye regau por los rios Canaleta, Els Estrets y Algars que naixen en los Puertos de Bezeit. Lo Canaleta baixa fendo una val entre lo Montsagre y Santa Bàrbara dixando bell puesto pa veyer-lo como puet estar o "Racó de les olles" (con ollas de chigant y gorgas), u El Balneari de la Fontcalda. Els Estrets baixa de los puertos entre foces de roca viva que li dan lo nombre, tierra compartida entre los lugars d'Horta y Arnes, dica plegar a lo rio Algars que fa muga entre Teruel y Tarragona. Este zaguer río desemboca en lo río Matarranya en lo termin de Nonasp.